**УКАЗАНИЯ**

**за подготовка на офертата**

за участие в процедура за възлагане на обществена поръчка чрез провеждане на публично състезание с предмет:

**„Избор на изпълнители по обособени позиции за сервизно абонаментно поддържане на асансьорните уредби и съоръжения в сградите – собственост на БНБ в град София и страната”** в пет обособени позиции според мястото на изпълнение:

**Обособена позиция № 1:** Извършване на абонаментна поддръжка и ремонт на асансьорни уредби и съоръжения в сградите на БНБ в гр. София и гр. Пловдив;

**Обособена позиция № 2:** Извършване на абонаментна поддръжка и ремонт на асансьорни уредби и съоръжения в сградата на касово подразделение на БНБ – гр. Плевен

**Обособена позиция № 3:** Извършване на абонаментна поддръжка и ремонт на асансьорни уредби и съоръжения в сградата на почивна база на БНБ – гр. Приморско;

**Обособена позиция № 4:** Извършване на абонаментна поддръжка и ремонт на асансьорни уредби и съоръжения в сградата на почивна база на БНБ – к.к. „св.св. Константин и Елена”, гр. Варна;

**Обособена позиция № 5:** Извършване на абонаментна поддръжка и ремонт на асансьорни уредби и съоръжения в сградата на касово подразделение на БНБ – гр. Бурга;

**І . Общи условия**

**1.** Участникът е длъжен да спазва сроковете и условията, посочени в обявлението и документацията за обществената поръчка.

**2.** Разходите, свързани с изготвянето и подаването на офертата са за сметка на участника. Участниците не могат да имат претенции за направените от тях разходи във връзка с участието им в процедурата.

*БНБ предоставя неограничен, пълен, безплатен и пряк достъп по електронен път до документацията за обществената поръчка, която може да бъде намерена в електронната преписка на поръчката на интернет адреса на възложителя:*

<http://www.bnb.bg/AboutUs/AUPublicProcurements/AUPPList/PP_01224-2017-0023_BG>

Всички взаимоотношения между страните, свързани с организирането и провеждането на процедурата се регламентират от ЗОП, ППЗОП и документацията по настоящата процедура, одобрена с решението на възложителя за откриване на процедурата.

**3.** Офертата следва да бъде представена на адреса, посочен в обявлението за поръчка, не по-късно от деня и часа, определени като краен срок за получаване на оферти.

**4.** Всеки участник има право да представи само една оферта по съответната обособена позиция. Оферти могат да се представят за една, няколко или всички обособени позиции. Няма ограничение в броя на обособените позиции, които могат да бъдат възложени на един и същ участник за изпълнение, като участниците са длъжни да оферират обслужване на всички асансьорни уредби и съоръжения в съответната обособена позиция. За всяка от позициите се подготвя отделно Техническо предложение и отделно Ценово предложение, съгласно приложените към документацията за обществената поръчка образци. Върху опаковката на подадената оферта се отбелязва наименованието на обществената поръчка и обособената/ите позиция/ии, за която/ито се подава оферта.

**5.** Лице, което участва в обединение или е дало съгласие да бъде подизпълнител на друг участник по някоя от или по всички обособени позиции, не може да подава самостоятелна оферта. Едно физическо или юридическо лице може да участва само в едно обединение.

**6.** Не се допуска представяне на варианти на офертата.

**ІІ. Право на участие в процедурата**

**1.** Право да участва има лице, което отговаря на условията на чл. 10, ал. 1 от ЗОП и:

а) което подаде оферта за участие в оповестената процедура;

б) спрямо което не са налице обстоятелствата по чл. 54, ал. 1 и посочените от възложителя в обявлението за поръчка обстоятелства по чл. 55, ал. 1, т. 1 от ЗОП;

в) което не е дружество[[1]](#footnote-1) или лице, контролирано от дружество[[2]](#footnote-2), или обединение от лица, в което участва дружество[[3]](#footnote-3), регистрирано в юрисдикция с преференциален данъчен режим или контролирано от такова дружество, освен ако е налице изключение, съгласно чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

г) което отговаря на обявените от възложителя условия за допустимост, определени с критериите за подбор, валидни за всички обособени позиции, както следва:

**1.1. Годност (правоспособност) за упражняване на професионална дейност, съгласно чл. 60 от ЗОП**

Участниците следва да са вписанив регистъра на лицата, лицензирани да извършват дейности по поддържане, ремонтиране и преустройване на съоръжения с повишена опасност, издадено съгласно чл. 36, ал. 1 от Закона за техническите изисквания към продуктите от председателя на Държавната агенция за метрологичен и технически надзор или от оправомощени от него длъжностни лица от Главна дирекция „Инспекция за държавен технически надзор”.

За доказване на наличието на правоспособност за упражняване на професионална дейност, участниците следва да притежават валидно удостоверение за това, издадено от председателя на Държавната агенция за метрологичен и технически надзор или оправомощени от него длъжностни лица от Главна дирекция „Инспекция за държавен технически надзор“.

При подаване на офертата участниците декларират съответствието с този критерий за подбор в **част IV, раздел А „Годност“, т.1 на Единния европейски документ за обществени поръчки (ЕЕДОП)**, неразделна част от документацията за участие в настоящата процедура. Ако съответната информация е на разположение в електронен формат се посочва уеб адрес, орган или служба, издаващи документа и точно позоваване на документа.

Възложителят може по всяко време да изисква от участниците документите, чрез които се доказва посочената в ЕЕДОП информация по отношение на критериите за подбор, съгласно чл. 67, ал. 5 от ЗОП, когато това е необходимо за законосъобразното провеждане на процедурата.

Участникът, определен за изпълнител на поръчката, следва да представи на възложителя, преди сключване на договора, заверено копие „вярно с оригинала“ на посоченото валидно удостоверение, чрез което се доказва съответствието му с поставените от възложителя изисквания за годност за упражняване на професионална дейност, съгласно чл. 67, ал. 6 във връзка с чл.60 от ЗОП.

**1.2. Изисквания за технически и професионални способности, съгласно чл. 63 от ЗОП**

Участниците следва да притежават опит за сервизна абонаментна поддръжка и извършване при необходимост на ремонтни дейности, включително доставка на резервни части на асансьорни уредби и съоръжения.

Участниците трябва да имат изпълнена минимум 1 бр. дейност, идентична или сходна\* с предмета и обема на поръчката за конкретната обособена позиция, изпълнена през последните 3 (три) години, считано от датата на подаване на офертата, заедно с доказателство за извършената услуга.

*\*Сходна по предмет и обем услуга е гаранционната поддръжка на асансьорни уредби и съоръжения в обем не по-малък от посочения в техническа спецификация Приложение №1.1- 1.5, в зависимост от обособената позиция, за която се подава оферта.*

За доказване на наличието на опит за изпълнение на поръчката, в част IV, раздел В: ,,Технически и професионални способности“, т. 1б от ЕЕДОП участниците следва да **посочат списък** на **услуга/и, изпълнена/и през последните 3 (три) години от датата на подаване на офертата**, с предмет идентичен или сходен с този на настоящата поръчка за конкретната обособена позиция, чийто обем се изразява в изпълнението на дейност/и по сервизна абонаментна поддръжка и извършване при необходимост на ремонтни дейности, включително доставка на резервни части на съответния брой асансьорни уредби и съоръжения за конкретната обособена позиция. Списъкът следва съдържа следната информация: **описание** на обхвата на дейностите **(вид на извършените услуги),** **суми (изплатено възнаграждение),** **дати (начална и крайна дата на изпълнението)** и **получателите**, независимо дали са публични или частни субекти), заедно с доказателство за извършената услуга.

Възложителят може по всяко време да изисква от участниците документите, чрез които се доказва посочената в ЕЕДОП информация по отношение на критериите за подбор, съгласно чл. 67, ал. 5 от ЗОП, когато това е необходимо за законосъобразното провеждане на процедурата.

Участникът, определен за изпълнител, представя преди сключване на договора документите, чрез които се доказва съответствието му с поставените от възложителя критерии за подбор, съгласно чл. 67, ал. 6 във връзка с чл. 64 от ЗОП.

**Документи, с които се доказва изпълнението на критериите за подбор:**

**Преди сключването на договор за обществената поръчка,** **възложителят изисква от участника, определен за изпълнител** по конкретната обособена позиция, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор, съответно:

По т. 1.1. - заверено копие „вярно с оригинала“ на посоченото валидно удостоверение, чрез което се доказва съответствието му с поставените от възложителя изисквания за годност за упражняване на професионална дейност, съгласно чл. 67, ал. 6 във връзка с чл. 60 от ЗОП.

По т. 1.2. – Подписан и подпечатан списък на услугите, които са идентични или сходни с предмета на обществената поръчка в зависимост от обособената позиция, с посочване на стойностите, датите и получателите, заедно с доказателство за извършените доставки, съгласно чл. 67, ал. 6 във връзка с чл. 64, ал.1, т.2 от ЗОП.

Критериите за подбор и документите за доказването им са съобразени с разпоредбите на чл. 59, ал. 1, т.1 и т. 3 от ЗОП, на чл. 60, ал.1 от ЗОП, на чл. 63, ал. 1, т. 1, буква „б“ и т. 5 от ЗОП и на чл. 64, ал. 1, т. 2 от ЗОП.

Възложителят може по всяко време да изисква от участниците документите, чрез които се доказва посочената в ЕЕДОП информация по отношение на критериите за подбор, съгласно чл. 67, ал. 5 от ЗОП, когато това е необходимо за законосъобразното провеждане на процедурата.

При участници обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случай, че участникът ще ползва подизпълнители, посочените критерии за подбор се прилагат за тях, съобразно вида и дела от предмета на поръчката, която те ще изпълняват.

В случай, че участникът ще ползва капацитета на трети лица, посочените критерии за подбор се прилагат за третите лица, по отношение доказването на които критерии, участникът се позовава на капацитета на тези трети лица.

**2.** Възложителят отстранява от участие в процедурата участник:

2.1. за когото е налице някое от основанията, предвидени в чл. 54 от ЗОП, а именно:

2.1.1. който е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, чл. 321а и чл. 352 - 353е от Наказателния кодекс;

Забележка: При подаване на оферта за участие, липсата/наличието на обстоятелствата по чл. 172 (престъпление против трудовите права на гражданите); чл. 194-208 и чл. 213а-217 (престъпления против собствеността - кражба, грабеж, присвоявания, изнудване, вещно укривателство, унищожаване и повреждане, злоупотреба на доверие); чл.219-252 (престъпления против стопанството - общи стопански престъпления, престъпления против кредиторите, престъпления в отделните стопански отрасли, престъпления против митническия режим, престъпления против паричната и кредитна система); чл. 254а-260 (престъпления против финансовата, данъчната и осигурителната система) и чл. 352 – 353е (престъпления против народното здраве и против околната среда) от НК, се посочват от участника\* чрез попълване на част III, буква „Г. Други основания за изключване, които може да бъдат предвидени в националното законодателство на възлагащия орган или възложителя на държава членка” от ЕЕДОП. Необходимо е участниците да изброят изчерпателно посочените основания (престъпления) за отстраняване и срещу всяко едно от тях да отбележат осъждани ли са чрез посочване на „НЕ“/“ДА“ в полето за отговор.

2.1.2. който е осъден с влязла в сила присъда, освен ако е реабилитиран за престъпление, аналогично на тези по т. 2.1.1., в друга държава членка или трета страна;

2.1.3. който има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

Забележка: Когато участникът има задължения за данъци или осигурителни вноски, това е основание за отстраняване, когато размерът им надвишава 1 % от годишния общ оборот на участника за предходната приключила финансова година.

2.1.4. за когото е налице неравнопоставеност в случаите по чл. 44, ал. 5 от ЗОП;

2.1.5. за когото е установено, че: е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор; не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. за когото е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

2.1.7. за когото е налице конфликт на интереси\*, който не може да бъде отстранен.

\*по смисъла на §2, т. 21 от ДР на ЗОП конфликт на интереси е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси и за който би могло да се приеме, че влияе на тяхната безпристрастност и независимост във връзка с възлагането на обществената поръчка.

2.2. На основание чл. 55, ал. 1, т. 1 от ЗОП Възложителят отстранява от участие в процедурата участник, който е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

Забележка: Съгласно чл. 46, ал. 1 от ППЗОП, участниците са длъжни да уведомят възложителя за промени в обстоятелствата по т. 2.1 и т. 2.2. в срок до 3 (три) дни от настъпване на промяната.

**2.3.** не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

**2.4**. е представил оферта, която не отговаря на:

а) предварително обявените условия на поръчката;

**2.5.** не е представил в срок обосновката по чл. 72, ал. 1 от ЗОП или оферта му не е приета съгласно чл. 72, ал. 3 – 5 от ЗОП;

**2.6.** е подал самостоятелна оферта и същевременно е дал съгласие да бъде подизпълнител на друг участник или участва в обединение, което също е участник в процедурата;

**2.7.** е свързано лице по см. на § 1, т.45 от ДР на ЗОП с друг участник в процедурата.

**2.8.** се установи, че е дружество, регистрирано в юрисдикция с преференциален данъчен режим или е контролирано от такова дружество, или някой от членовете на обединението е регистрирано или контролирано от регистрирано дружество лице, освен ако е налице изключение по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

**Забележка:** *При подаване на оферта за участие****, обстоятелствата по т. 2.7 и т. 2.8*** *се декларират от участника чрез попълване на част III, буква „Г. Други основания за изключване, които може да бъдат предвидени в националното законодателство на възлагащия орган или възложителя на държава членка” от ЕЕДОП. Необходимо е участниците да* ***опишат изчерпателно посочените основания за отстраняване и срещу всяко едно от тях да отбележат липсата/наличието им чрез посочване на „НЕ“/“ДА“ в полето за отговор.***

**3.** Наличието на обстоятелствата по т. 2 са основание за отстраняване на участник и когато са налице спрямо посочен от участника подизпълнител и трето лице, на чийто капацитет се позовава участникът в процедурата.

**4.** Когато участник е юридическо лице, основанията за отстраняване по чл. 54, ал. 1, т. 1, 2 и 7 от ЗОП се отнасят за лицата, които го представляват, както и членовете на неговите управителни и надзорни органи, или други лица, които имат правомощия да упражняват контрол при вземането на решения от тези органи.

**5.** Когато участник е обединение на физически и/или юридически лица, което е неперсонифицирано, то той се отстранява от участие, когато някое от основанията по т. 2 включително е налице за член на обединението.

**6.** Участник, за когото е налице някое от основанията за отстраняване по т. 2 по отношение на член на обединение-участник, което е неперсонифицирано, има право да докаже, че е предприел мерки за гарантиране на надеждност, съгласно чл. 56 от ЗОП.

**7.** Преди сключването на договор за обществена поръчка, участникът, определен за изпълнител предоставя актуални документи, удостоверяващи липсата на основанията за отстраняване, с изключение на тези, които са били предоставени или са служебно известни на възложителя, или могат да бъдат осигурени чрез пряк и безплатен достъп до националните бази данни на държавите членки. Когато участникът, избран за изпълнител е чуждестранно лице, той представя съответни документи, издадени от компетентни органи, съгласно законодателството на държавата, в която същият е установен, при условията на чл. 58, ал. 3-5 от ЗОП.

**ІІІ. Подготовка и съдържание на офертите**

**А. Информация за лично състояние и критерии за подбор. Друга информация и документи, изисквани от възложителя, валидни за всички обособени позиции:**

**1.** Единен европейски документ за обществени поръчки (ЕЕДОП по образец) за участника, подписан от всички лица по чл. 54, ал. 2 от ЗОП, в съответствие с изискванията на закона и условията на възложителя, а когато е приложимо ЕЕДОП за всеки от членовете в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

***Забележка:*** *На последната страница на ЕЕДОП (част VI. „Заключителни положения“) се* ***посочват имената на лицата, в какво качество се подписват и се полагат подписите на всички задължени да представят ЕЕДОП.***

\*Лицата по чл. 54, ал. 2 от ЗОП са:

а) лицата, които представляват участника;

б) лицата, които са членове на управителни и надзорни органи на участника;

в) други лица, който имат правомощия да упражняват контрол при вземането на решения от тези органи.

В ЕЕДОП се предоставя съответната информация, изисквана от възложителя и се посочват националните бази данни, в които се съдържат декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация.

Участник (икономически оператор), който участва самостоятелно в обществената поръчка и не използва капацитета на трети лица и подизпълнители, попълва и представя един ЕЕДОП за съответната обособена позиция.

Когато изискванията по раздел ІІ, т. 2, т. 2.1.1, т. 2.1.2 и т. 2.1.7, от настоящите указания, се отнасят за повече от едно лице, всички лица подписват един и същ ЕЕДОП.

Когато е приложимо, участникът представя документи, удостоверяващи предприетите от него мерки за доказване на надеждност, съгласно чл. 56 от ЗОП. Предприетите мерки се описват в съответния раздел на ЕЕДОП. Като доказателства за надеждността на участника се представят някои или всички от изброените в чл. 45, ал. 2 от ППЗОП документи.

Участниците са длъжни да уведомят писмено възложителя за настъпване на обстоятелствата по раздел ІІ, т.2 от настоящите указания, в 3-дневен срок от настъпването.

В случаите по чл. 41, ал. 1 от ППЗОП, когато се подава повече от един ЕЕДОП, обстоятелствата, свързани с критериите за подбор, се попълват от участника само в ЕЕДОП, подписан от лице, което може самостоятелно да представлява съответния икономически оператор (участник).

**2.** Участник - обединение, което не е юридическо лице, следва да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

2.1. правата и задълженията на участниците в обединението;

2.2. солидарно поемане на отговорността за изпълнение на обществената поръчка от членовете на обединението;

2.3. дейностите, които ще изпълнява всеки член на обединението;

2.4. представляващ обединението партньор.

**3.** Опис/и на документите и информацията, съдържащи се в опаковката, подписан от участника, съгласно чл. 47, ал. 3 от ППЗОП.

**Б. ОФЕРТА**

**1.** **Техническо предложение** *(съгласно приложения към документацията образец за съответната обособена позиция)*

1.1. Участникът изчерпателно посочва конкретните си предложения за изпълнение на поръчката, съгласно изискванията на възложителя в образеца на „Техническо предложение“ по съответната обособена позиция;

1.2. Срок за изпълнение на поръчката, съгласно изискванията на възложителя;

1.3. Местоизпълнение на поръчката, съгласно изискванията на възложителя;

1.4. Декларация за срок на валидност на офертата – посоченото от възложителя в обявлението за поръчка време, през което участниците са обвързани с условията на представените от тях оферти, *(съдържа се като текст в приложения към документацията образец на Техническо предложение по съответната обособена позиция и не е необходимо представяне на отделна декларация извън Техническото предложение);*

1.5. Декларация за съгласие с условията на приложения към документацията проект на договор по съответната обособена позиция, за която се подава оферта, *(съдържа се като текст в приложеният към документацията образец на Техническо предложение по съответната обособена позиция и не е необходимо представяне на отделна декларация извън Техническото предложение);*

1.6. Документ за упълномощаване, когато, лицето, което подава офертата не е законният представител на участника;

**Забележка: В случай, че се участва за повече от една обособена позиция, образеца „Техническо предложение за обособена позиция №……“ се попълва отделно за всяка от обособените позиции***.*

**2.** **Ценово предложение** *(съгласно приложения към документацията образец за съответната обособена позиция)*

**Критерий за определяне на икономически най-изгодната оферта** - „най-ниска цена” чл. 70, ал. 2, т. 1 от ЗОП (валиден за петте обособени позиции) като показателите, относителната им тежест и методиката за определяне на оценката по всеки показател са посочени в „Методика за комплексна оценка на офертите и начин за определяне на оценката по всеки показател”, неразделна част от документацията за обществената поръчката.

Предложената **„*Месечна цена без ДДС за сервизна абонаментна техническа поддръжка*“** за съответната обособена позиция следва да е определена при пълно съответствие с условията на възложителя съгласно техническите спецификации на поръчката и списъка на минимално съдържащи се видове дейности**,** а също и за максимално допустимата й стойност за същата обособена позиция, както следва**:**

- за обособена позиция № 1 - **4166.55 лева без ДДС**

- за обособена позиция № 2: - **41.16 лева без ДДС**

- за обособена позиция №: 3 - **104.16 лева без ДДС**

- за обособена позиция №4: - **104.16 лева без ДДС**

- за обособена позиция № 5: **- 45** **лева без ДДС**

**На първо място за съответната обособена позиция ще бъде класиран участникът**, ***получил най-много точки, съгласно приложената в документацията методика***.

Ценовото предложение за всяка обособена позиция следва да обхваща всички асансьорни уредби и съоръжения, посочени в техническата спецификация към съответната обособена позиция.

**Не се допуска участие за отделни асансьорни уредби или съоръжения от техническата спецификация към обособените позиции.**

Ценовото предложение се изготвя и представя в съответствие с приложения към документацията образец за съответната обособена позиция в отделен запечатан, непрозрачен **плик с надпис:** **„Предлагани ценови параметри по обособена позиция №……”** (посочва се номера на обособената позиция), съгласно чл. 47, ал. 3 от ППЗОП. **Предлаганата от участника цена не трябва да се съдържа или посочва в друг от документите, приложени към офертата, освен в ценовото предложение.**

Предложените цени са обвързващи за целия срок на изпълнение на поръчката.

Ценовото предложение се попълва четливо и без зачерквания.

Предлаганите цени се посочват в лева, закръглени до втори знак след десетичната запетая.

Участник, представил Ценово предложение, съдържащо ценови параметър, който надхвърля максимално допустима стойност за съответната обособена позиция се отстранява от участие в процедурата.

**Забележки:**

1. Всички копия на документи, съдържащи се в офертата, следва да бъдат заверени. Заверено от участника копие на документ означава: документът да е заверен с гриф “Вярно с оригинала” и да съдържа подпис на заверяващото го лице.

2. В случай, че се участва за повече от една обособена позиция, образецът „Ценово предложение“ за обособена позиция №… се попълва отделно за всяка от обособените позиции*,* като всяко Ценово предложение се поставя в отделен запечатан и непрозрачен плик, който се надписва както следва*:* „Предлагани ценови параметри” за обособена позиция №…..“.

**IV. Представяне на офертите:**

**Всяка една оферта следва да съдържа всички документи, посочени в документацията за поръчката.**

**1.** Документите в офертата за участие се представят **в запечатана непрозрачна опаковка от участника или негов упълномощен представител.** Върху опаковката участникът посочва: наименование на участника, включително участниците в обединението, когато е приложимо, адрес за кореспонденция, телефон и по възможност факс и електронен адрес; и наименованието на поръчката и № на обособената позиция, за която се подават документите. Опаковката с документите за участие съдържа документите, изисквани от възложителя, съгласно обявлението и документация за поръчката.

**2.** Офертите могат да бъдат представени чрез пощенска или друга куриерска услуга с препоръчана пратка с обратна разписка. Оферти, подадени по този начин, следва да бъдат получени при възложителя в срока, определен за получаване на офертите, посочен в обявлението за поръчка.

**3.** Офертите се подават в сградата на БНБ - Централно управление, адрес:1000 София, пл. ,,Княз Александър I” № 1, гише № 54 в Паричния салон на БНБ. в работни дни от 08.30 часа до 15.45 часа**,** съгласно посоченото в обявлението за поръчката

**4.** При приемането на офертата върху плика се отбелязват пореден номер, датата и часа на получаването и посочените данни се записват във входящ регистър.

**5.** Не се приемат за участие в процедурата оферти, които са представени след изтичане на крайния срок за получаване или в незапечатан или скъсан плик или с непопълнени данни. Такива оферти незабавно се връщат на подателя и съответното обстоятелство се отбелязва в регистъра.

**V. Разяснения по документацията**

1. До 5 дни преди изтичане на срока за получаване на оферти за участие, посочен в обявлението за поръчка, лицата могат да поискат писмено от възложителя разяснения по документацията за участие. Исканията за разяснения по документацията се адресират до г-жа Снежанка Деянова - Главен секретар на БНБ, като се изпращат на факс: 02/950 84 52, на e-mail - publicprocurement@bnbank.org или на адрес: гр. София 1000, пл. „Княз Александър I” № 1.

2. Искания, получени след изтичането на законоустановения срок не се разглеждат от Възложителя.

3. В 3-дневен срок, считано от получаването на всяко надлежно получено искане за разяснения по документацията, Възложителят публикува в Профила на купувача дадените разяснения.

# VI. ГАРАНЦИЯ ЗА ИЗПЪЛНЕНИЕ НА ДОГОВОРА

**1.** Гаранцията за изпълнение на даден договор се представя от участника, определен за изпълнител на поръчката, при подписване на съответния договор, в размер на 3 % от сумата, посочена в чл. 5, ал. 10 от проекта на договор.

**2.** Условията за освобождаване и задържане на гаранцията са определени в проекта на договор.

**3.** Гаранцията/ите за изпълнение се представя/т под формата на банкова гаранция - в оригинал, парична сума или застраховка, която обезпечава изпълнението чрез покритие на отговорността на изпълнителя.

**4.** Участникът, определен за изпълнител избира сам формата на гаранцията/ите за изпълнение.

**5.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**6.** Ако гаранцията за изпълнение на договора се представя под формата на парична сума, тя се превежда по банкова сметка на БНБ - IBAN: BG40 BNBG 9661 1000 0661 23, BIC: BNBGBGSD.

**7.** В случай че гаранцията за изпълнение на договора е под формата на банкова гаранция, същата трябва отговаря на клаузите на договора.

**8.** В случай че гаранцията за изпълнение на договора е под формата на застраховка същата трябва отговаря на клаузите на договора.

**9.** При представяне на гаранцията в нея изрично се посочва предметът на договора, за изпълнението на която се представя гаранцията.

**VII. СКЛЮЧВАНЕ НА ДОГОВОР.**

Договорът за обществената поръчка се сключва с участника, определен за изпълнител по съответната обособена позиция в резултат на проведената процедура при изпълнени изисквания по чл. 112, ал. 1 от ЗОП.

Договор не се сключва в случаите по чл. 112, ал. 2 от ЗОП.

Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител.

Възложителят сключва договор, който съответства на приложения в документацията проект, допълнен с всички предложения от офертата на участника, въз основа на които е определен за изпълнител.

Когато за изпълнител е определено обединение, участниците в обединението носят солидарна отговорност за изпълнение на договора за обществена поръчка.

За неуредените от настоящата документация въпроси се прилагат разпоредбите на Закона за обществените поръчки и Правилника за прилагане на Закона за обществените поръчки, както и разпоредбите на действащото българско законодателство.

**VIII. ДОГОВОР ЗА ПОДИЗПЪЛНЕНИЕ.**

**Договор за подизпълнение**

Избраният за изпълнител участник сключва договор за подизпълнение с подизпълнителите, посочени в офертата. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно условията, посочени в чл. 66, ал. 11 от ЗОП.

*Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител Изпълнителят изпраща копие на договора или на допълнителното споразумение на Възложителя**заедно с доказателства, че са изпълнени условията по* [*чл. 66, ал. 2*](http://web.apis.bg/p.php?i=2752471#p28982788) *и* [*11 ЗОП*](http://web.apis.bg/p.php?i=2752471#p28982788)*.*

*Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на изпълнителя отчет за изпълнението на съответната част от услугите за съответния месец, заедно с искане за плащане на тази част пряко на подизпълнителя.*

*Изпълнителят се задължава да предостави на възложителя отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.*

**IX. ОБЖАЛВАНЕ**

Обжалването се извършва при условията и по реда на чл. 196 и сл. от ЗОП

**Х. ДРУГИ УСЛОВИЯ**

При различие между информацията, посочена в обявлението и в документацията за участие в процедурата, за вярна се смята информацията, публикувана в обявлението.

По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на закона за обществените поръчки.

***ЗАБЕЛЕЖКА:*** Българската народна банка е Администратор на лични данни, вписан в регистъра на администраторите на лични данни под № 0017806, представлявана от нейния Управител. Предоставените от Вас доброволно лични данни се събират и обработват за целите на идентификацията Ви и възникване на договорните отношения. Трети лица могат да получат информация само по реда и при условията на Закона за защита на личните данни. Разполагате с право на достъп и право на коригиране на събраните Ваши лични данни.

1. *По смисъла на § 1, т. 1 от Допълнителните разпоредби на Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.* [↑](#footnote-ref-1)
2. *Вж. предходната бележка под линия.* [↑](#footnote-ref-2)
3. *Вж. предходната бележка под линия.* [↑](#footnote-ref-3)